

**AJÁNLATI KIÍRÁS**

Siófok, Sportcentrum és Edzőközpont fejlesztése,

Rehabilitációs központ építése

és az ahhoz tartozó külső létesítmények kivitelezésére

8600 Siófok, Déli utca 2. Hrsz.: 9697/72

AZ AJÁNLAT KIÍRÓJA: ****

8000 Székesfehérvár Palotai út 25.

[pulaip@icloud.com](mailto:pulaip@icloud.com)

TÉMAFELELŐS AZ AJÁNLATKÉRŐ

RÉSZÉRŐL: Pulai Péter

06-20/455-5507

###### TARTALOMJEGYZÉK

Siófok, Sportcentrum és Edzőközpont fejlesztése,

Rehabilitációs központ építése

és az ahhoz tartozó külső létesítmények kivitelezési munkáira vonatkozóan

1. **AZ AJÁNLATI KIÍRÁS TÁRGYA**
2. **VÁLLALKOZÁSI ÉS AJÁNLATADÁSI FELTÉTELEK**

**III. AJÁNLATADÁS HELYE ÉS MÓDJA**

**IV. AJÁNLATKÉSZÍTÉSI ŰRLAPOK**

**V. MŰSZAKI TARTALOM**

**VI. MELLÉKLETEK**

**I. AZ AJÁNLATI KIÍRÁS TÁRGYA ÉS CÉLJA**

A **Siófok Kézilabda és Tenisz Club Kft.** (8600. Siófok, Déli út 2.) mint Megrendelő megbízásából a **PULAI QUONTROLL KFT** (8000 Székesfehérvár Palotai út 25 III. 4/1) mint a Megrendelő megbízottja NYILT pályázat keretein belül ajánlatot kér a következőkben leírtak alapján megvalósítandó létesítmény Vállalkozójának kiválasztásának céljából.

Megrendelő közli, hogy az ajánlat tárgya nem tartozik a Közbeszerzési Törvény hatálya alá.

A Megrendelő közli továbbá, hogy a pályázat tárgya a **312/2012. (XI. 8.) Korm. rendelet** (**az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról)** építési engedély köteles, így az a fordított ÁFA hatálya alá esik.

Az ajánlat készítéséhez a terület és a helyszín szabadon megtekinthető, előzetesen egyezetett időpontban Ajánlatkérő a helyszín közös bejárását is biztosítja.

Az ajánlat kiírója tehát pályázatot ír ki a:

Siófok, Sportcentrum és Edzőközpont fejlesztése, Rehabilitációs központ építése

és az ahhoz tartozó külső létesítmények kivitelezési munkáira vonatkozóan

8600 Siófok, Déli utca 2./ Hrsz.: 9697/72

**(a mellékletben csatolt teljes körű kiviteli tervdokumentáció alapján)**

Az ajánlati dokumentáció alapja a Pulai Építész Iroda Kft. mint generáltervező és az általa megbízott szakági tervezők által készített építési engedélyezési dokumentáció és jogerős építési engedély, és a kivitelezési dokumentáció.

A munkák legkorábbi megkezdésének dátuma a szerződést követő nap. **Várhatóan: 2018.06.01.**

Az ajánlatkérő a három legkedvezőbb ajánlat kiválasztása után további tárgyalásokat folytat az ajánlattevőkkel, abban az esetben, ha a benyújtott anyagok arra alkalmasak vagy a tárgyalásokat a Megrendelő szükségesnek tartja.

**I.1. VÁLLALKOZÁSI ÉS AJÁNLATADÁSI FELTÉTELEK**

A feltételek teljesítésére és elfogadására ajánlatadónak az ajánlatban külön cégszerűen nyilatkoznia kell!

I.1.1.

**Ajánlatadónak a I. pontban foglalt - illetve ahhoz szükséges összes kapcsolódó – bontási, építési munkára teljes körűen vállalkoznia kell oly módon, hogy az ajánlat megadása után ne merülhessen fel többletköltség és kártérítési igény Megrendelővel szemben.**

Ajánlattevőnek ajánlatát abban a szellemben kell elkészítenie, hogy az általa átvett költségvetési dokumentációban található mennyiségi adatok kizárólag **informatív** jellegűek, az ajánlatadás megkönnyítését szolgálják. Az ajánlatban szereplő mennyiségekért tehát kizárólag az ajánlattevő adja meg és felel értük.

Az ajánlati dokumentáció mellékleteként csatolt geodéziai felmérések és a talajmechanikai szakvélemény a valós állapotot tükrözi.

Mindezek miatt ajánlatadónak teljeskörűen felül kell vizsgálnia a meglévő terveket és a hozzá tartozó tervdokumentációs kiegészítéseket, a helyszínt alaposan be kell járnia és azon ellenőrző méréseket és felméréseket készíthet.

I.1.2.

Pályázó ajánlata kizárólag a vonatkozó magyar előírásoknak és szabványoknak megfelelő I. osztályú munkavégzést tartalmazhat a szükséges jogosultsággal rendelkező felelős műszaki vezető jelenlétében. Kivéve, ha a pályázati dokumentáció a Megrendelő vagy a tervező a műszaki dokumentációban attól magasabb követelményeket támaszt, ebben az esetben az előírtak az irányadóak.

I.1.3.

A kiviteli munkákat az ajánlati kiírás, a mellékelt műszaki tartalom és a kiviteli tervdokumentáció, valamint az esetleges egyeztetési jegyzőkönyvek alapján kell megvalósítani.

Ajánlatadónak eleget kell tennie az ajánlati kiírásban foglalt minden egyéb feltételeknek is.

I.1.4.

Az ajánlati kötöttség az ajánlat leadásától számított 90 nap, amennyiben ezen határidő lejárta előtt nem történik megállapodás annak meghosszabbításáról. Ezen határidőn belül az ajánlatadónak ajánlata **kötelező** érvényű.

I.1.5.

**Az ajánlatokat, a mellékelt ajánlatkészítési űrlapok kitöltésével együtt kell elkészíteni**. Az alapajánlat minden ajánlatadó esetén az átadott ajánlati kiírás. Az alapajánlatban a tervezett és kiírt műszaki tartalomtól eltérni nem lehetséges.

Az esetlegesen módosítani kívánt anyagok vagy szerkezetek csak a kiírttal megegyező vagy annál jobb műszaki paraméterrel rendelkezhetnek.

Az esetlegesen módosítani kívánt tételeket csak külön lehet feltüntetni, pontos műszaki tartalomváltozás leírásával.

Minden esetben részletes és tételes ajánlatot kell benyújtani! A tételes ajánlat az egységárakat fel kell bontani anyag és díjtételekre.

A tételes ajánlat azonban semmiképpen nem lesz a későbbiekben létre jövő szerződés mennyiségeket meghatározó és az elvégzendő tevékenységek műszaki tartalma. A részletes ajánlat csak a későbbiekben esetlegesen felmerülő pótmunkák egységáraihoz ad alapadatot!

I.1.6.

A nyertes ajánlatadó műszaki tevékenységének alapja az Ajánlatkérő által átadott ajánlati mellékletek tartalma, mely meghatározza az elvégzendő munka helyét és tartalmát is.

I.1.7.

Pályázó alvállalkozókat foglalkoztathat, de nincs joga arra, hogy a vállalkozási szerződésből eredő jogait és kötelezettségeit teljeskörűen másra átruházza. Ajánlatadónak ajánlatában meg kell határozni fő alvállalkozóinak nevét és tevékenységét, munkájának, egyes tevékenységeinek megkezdése előtt közölnie kell Megrendelővel alvállalkozóinak pontos listáját.

**A Megrendelő fenntartja a jogot, hogy a Vállalkozó által alkalmazni kívánt alvállalkozókat, mint nem megfelelőt kizárja. Egy ilyen esetben Vállalkozónak nincs joga, az ez okból felmerült többletköltséget érvényesíteni.**

A Megrendelő fenntartja a jogot arra is, hogy a munka egyes részeire alvállalkozót nevezzen ki. Ilyen esetben a Megbízó közvetlenül is fizethet az alvállalkozónak (természetesen ebben az esetben az alvállalkozó költségével csökken a szerződés összege).

I.1.8.

**Az ajánlatadás során a befejezési határidőre prognosztizált tételes ajánlatot és kalkulált egyösszegű vállalási árat kell megadni**. Az ajánlatot úgy kell kidolgozni, hogy a tervezett befejezési határidőn belül árváltozást nem lehet érvényesíteni.

Az ajánlat részletességére vonatkozó feltételeket a mellékletek tartalmazzák.

I.1.9.

Az ajánlati árba mindazt be kell kalkulálni, ami a teljes, megfelelő, szakszerű kivitelezéshez és hatósági átvételhez vagy a szállításokhoz szükséges, különös tekintettel azon mellékmunkákra és ráfordításokra, melyek a szakmai szokások szerint a munka elvégzéséhez tartoznak. Számolni kell továbbá a hatósági engedélyek, hozzájárulások és átvételek illetékeivel, valamint a szakmai jogvédelem költségeivel is. **Tartalmaznia kell továbbá azon költségeket is, amelyek a kivitelezés során elkövetett károkozások kijavítását fedezik.**

**Az ajánlatadás során mindenképpen figyelembe kell venni azt a körülményt, hogy a létesítmény egy lakóövezet közvetlen szomszédságában van, továbbá egy működő sportcentrumon belül történik.**

I.1.10.

Pályázónak pályázatában meg kell jelölnie az általa javasolt elszámolási módot, a részszámlák vagy számla benyújtásának igényét és módját, melyet egy előzetes egyszerűsített ütemtervben kell benyújtani.

**A végszámla nem lehet kevesebb, mint a vállalkozási átalányár 5 % - a.**

I.1.11.

**A nyertes pályázóknak szerződése mellékleteként részletes műszaki teljesítési és fizetési ütemtervet kell készíteniük heti lebontásban, melyet Megrendelővel és Műszaki ellenőrrel egyeztetni kell.** Az ütemterv jóváhagyott változata a vállalkozói szerződés mellékletét képezi, és alapjául szolgál a munkamenet ellenőrzésének és az elszámolásnak.

I.1.12.

Jóteljesítési garanciaként kiíró kiköti, hogy a részszámlákból visszatartással nem kíván élni.

A Megrendelő 1 éves garanciális időtartalmat határoz meg.

I.1.13.

Ajánlattevőt esetleges szerződésszegésével összefüggésben kötbérfizetési kötelezettség terheli, melynek napi mértéke a szerződés összegének –0,3-0,5 % lehet.

I.1.14.

A munkaterület átadásának, a munka megkezdésének várható időpontja:

**2018.június 01.**

Az épület építésekor a következő határidőket kell figyelembe venni a munkaterület átvételétől számítva:

- előzetes műszaki átadás átvétel : 2019. június 3.

- hatósági műszaki átadás átvétel : 2019. június 17.

- hiánymentes átadás-átvétel : 2019. június 28.

- jogerős használatba vételi engedély : 2019. június 28.

I.1.15.

Vállalkozónak a kivitelezés időtartamára építésszerelési felelősségbiztosítást kell kötnie a Megrendelővel egyeztetett tartalommal, az építési költség teljes fedezetbe vonásával. A biztosítási kiterjesztésre vonatkozóan a Megrendelő a biztosító társasággal egyeztetni kíván annak érdekében, hogy a biztosítás minden tekintetben a Megrendelő érdekeit képviselje. A kivitelezési munka nem megkezdhető addig, amíg a biztosítási fedezetbe a munka nem kerül bevonásra.

I.1.16.

Pályázó a műszaki átadás-átvétel és üzembe helyezés sikeres lebonyolítása érdekében köteles az átvételi eljáráshoz és használatbavételhez szükséges okmányokat, valamint 1 pld. megvalósulási dokumentációt magyar nyelven (eredeti), továbbá 4 példány elektronikus formátumú (PDF-ben és szerkeszthető formátumban, minden irat, terv szerepeltetésével), a Megrendelőnek átadni a hiánymentes műszaki átadás-átvételi eljárás előtt.

**A végszámla csak a teljes körű és befejezett, sikeresen lezárt műszaki átadás átvételi eljárás lefolytatása és a hiány és hibamentes átadási dokumentáció átadása után nyújtható be a használatbavételi engedély kiadását követően.**

A Pályázónak mindenkor kötelessége a hatósági és egyéb átadásokon részt venni.

Amennyiben az engedélyezési hatóság a kivitelezés vagy a használatba vételi engedélyezés folyamán az addig rögzítettekhez képest további feltételekkel áll elő, úgy ezen feltételek is az ajánlattevő szerződéses vállalásába tartozik, és a szükséges munkákat a szerződés összegén belül kell elvégezni. Pályázó tehát köteles az ajánlati árát ennek megfelelően meghatározni. Nem vonatkozik az előbbi kitétel arra az esetre, ha a hatóság vagy a szakhatóság által elrendelt többlet az eddig ismert iratanyagokban nem került rögzítésre, vagy a dokumentáció nem rendelkezett róla, továbbá értéke meghaladja az 5 Mft összeget.

I.1.17.

Pályázók a pályázatuk beadásával tudomásul veszik, hogy Megrendelő a pályázati anyagok elbírálását, és az ezzel kapcsolatos döntését nem indokolja.

Pályázók tudomásul veszik, hogy a Megrendelő nem köteles egyik Pályázó ajánlatát sem elfogadni, továbbá Megrendelő esetlegesen a versenytárgyalást indoklás nélkül érvénytelenítheti, és újra kiírhatja.

Pályázó tudatában van annak, hogy a pályázati anyag elkészítéséért és a pályáztatás közbeni munkájáért semmilyen esetben sem számolhat el költséget a Pályáztatóval vagy a Megrendelővel szemben.

I.1.18.

**A Pályázati anyagnak kötelezően tartalmaznia kell a következőket:**

* **ajánlati űrlapok kitöltve,**
* **egyösszegű prognosztizált átalányár**
* **vállalkozói nyilatkozatok**
* **a tételesen beárazott költségvetés**
* **Esetlegesen a műszaki tartalmakra vonatkozó módosítási javaslat leírása. Abban az esetben, ha a Pályázó nem kíván a tervektől eltérni sem műszaki tartalomban sem alkalmazott technológiában, akkor a nyilatkozatában arról kell nyilatkozni, hogy minden tekintetben a tervekben szereplőket tartja magára nézve kötelezőnek.**
* **Nyilatkozat a szerződéstervezet elfogadására, vagy a szerződéstervezet szignózása**

**Csak azon árajánlatok kerülnek elfogadásra, melyek teljes terjedelemben kerültek kidolgozása. Ez legfőképpen a fent megjelölt tartalomra vonatkozik.**

I.1.19.

A kivitelezés során maradéktalanul be kell tartani az érvényben lévő jogszabályok mindegyikét amely érinti a jelen kivitelezési munkákat.

**I.2. AJÁNLATADÁS HATÁRIDEJE, HELYE, MÓDJA**

Az ajánlat készítéséért díj nem számítható fel.

**Az ajánlati dokumentáció átvételének lehetősége fenn áll:**

**2018. április 26. - május 10-ig**

**Helye :**  Siófok Sportcentrum

8600 Siófok **Déli út 2.**

**Felelős: Berta Krisztina**

**Az ajánlat benyújtásának végső határideje:**

**2018.május 24.-én 12 óra**

**Helye:**  Siófok Sportcentrum

8600 Siófok **Déli út 2.**

Az ajánlatokat ” Siófok, Rehabilitációs központ építése" megjelöléssel 1 pld.-ban kérjük leadni, továbbá a teljes pályázati anyagot digitális formátumban mellékelni kell a pályázathoz a határidőn belül. A digitális formátumot PDF és WORD, EXCEL formátumokban kell leadni.

Ajánlatot csak a kiírás kiváltója tehet saját nevében.

A vállalkozással kapcsolatos kérdéseik megválaszolására a felkészülési idő alatt igény esetén lehetőséget biztosítunk. **A felmerült kérdéseket csak írásban lehet megküldeni.** Az egyeztetési igényt és a kérdéseket a pályázati anyag átvétele után 10 napon belül meg kell küldeni. Bárki által feltett kérdésre minden pályázó megkapja a választ.

A pályázati anyag tartalma:

* építési engedélyezési dokumentáció
* építész kiviteli terv
* talajmechanikai szakvélemény
* bontás előtti geodéziai bemérés
* gépész kiviteli terv
* villamos kiviteli terv
* gyengeáramú kiviteli terv
* statikus kiviteli terv
* út kiviteli tervek
* pályázati kiírás

A további sikeres együttműködést kívánva:

*Székesfehérvár, 2018.04.26.*

Pulai Quontroll Kft.

Pulai Péter

**MŰSZAKI TARTALOM**

Az ajánlatban minden a teljes működőképes megvalósításhoz szükséges munkára ajánlatot kell adni még akkor is, ha a költségvetés kiírása a rajzos dokumentáció minden elvégzendő munkájára nem terjed ki, de legfőképpen a következő munkák elvégzését kell költségelni:

* Előkészítési munkák, bontások+ felvonulás
* Földmunkák
* Szerkezet építési munkák
* Teljeskörű építőmesteri munkák
* Teljes körű szakipari munkák
* Erősáramú épületvillamossági munkák
* új elektromos betáp kiépítése
* Használatba vételi eljárás
* Gyengeáramú épületvillamossági munkák a kiviteli terveknek megfelelően
* Épületgépészeti munkák
* Mérő órák és nyomásszabályozók
* Az épületgépészeti munkákhoz tartozó villamossági munkák a szükséges elosztó szekrényekkel együtt
* A közművek kiépítése a tervek vagy a kivitelező által elkészített és engedélyeztetett tervek alapján
* Az utak és parkolók kiépítése a terveknek megfelelően a területen kívüli tervezett utakkal és járdákkal együtt
* Futópálya átépítése
* Kertészeti munkák, öntözőrendszer

A kivitelezési munkálatokba a következőkben felsorolt munkák nem tartoznak bele:

- A műszaki ellenőr költségei

- bútorozás

- függönyök

- dekoráció

- orvosi és sporttechnológiai eszközök és berendezések

- piperetárgyak

- számítógépek és nyomtatók

**A fenti tartalomszerű felsorolást pontosan részletezik az átadott kiviteli tervek és a költségvetések.**

### 

### A J Á N L A T K É S Z Í T É S I

**Ű R L A P O K**

**AZ AJÁNLATOT BENYÚTTÓ CÉG**

****

**B O R Í T Ó L A P**

**Az ajánlattevő cégszerű megnevezése**

Ajánlati - az átadási határidőre prognosztizált - egyösszegű átalányár előleg igény-bevétele nélkül:

........................................... Ft

A beruházás a fordított ÁFA fizetés hatálya alá tartozik.

Az ajánlatban foglalt kötelezettségvállalásunk végső érvényességi határideje az ajánlat beadási határidejétől számított 90 nap.

..............................., 2018.05. ….

.............................................

Cégszerű aláírás



**TÉTELES KÖLTSÉGVETÉS ÉS FŐÖSSZESÍTŐ**

**4. Vállalkozói nyilatkozat**

Pályázó kijelenti, hogy (az elfogadott pontokat ajánlatadó jelöli, az el nem fogadott pontokra ajánlatadó nyilatkozatot tesz):

* a kivitelezési munka tartalmát maximálisan megismerte és nem számol fel többletköltséget a jelen terveknek megfelelően megépülő épület üzemképes állapotának eléréséig és a használatbavételi engedélyig abban az esetben, ha a Megrendelő nem rendel el pótmunkát.
* az ajánlat az ajánlati kiírásban foglalt követelményeket teljes mértékben betartja,
* az ajánlat az ajánlati kiírás részét képező dokumentációban (műleírásban, tervekben, költségvetési kiírásban) előírt követelményeket, illetve vonatkozó előírásokat és szabványokat, műszaki megoldásokat és az esetlegesen nem szereplő, de a megvalósításhoz elengedhetetlenül szükséges részeket teljes mértékben teljesíti,
* teljes körűen vállalkozik az ajánlati kiírásban szereplő és a megvalósításhoz kapcsolódó összes építési munkákra az ajánlati kiírásban foglaltak szerint,
* az ajánlati kiírást mellékleteivel együtt annak teljességére való tekintettel megvizsgálta, hiánytalanul elolvasta és megértette, azt korlátozás nélkül jelen aláírásával, mint irányadó szerződésrészt jogilag kötelezőnek ismeri el,
* a kiírás szövege nem értelmetlen és nem kétértelmű, ha mégis, akkor az esetleges felvilágosítás-kérésnél kielégítő, elégséges magyarázatot kapott,
* minden egyéb árbefolyásoló körülményt megvizsgált, értékelt és az ajánlatba beszámított, valamint ajánlatában az előre nem látható körülményekre megfelelő tartalékkeretet kalkulált,
* a vállalkozás nem áll csődeljárás, öncsőd, ill. felszámolási eljárás alatt, továbbá azt, hogy az ajánlati kiírás alapján összeállított adatokat a valóságnak megfelelően adta meg, azok ellenőrzése ellen kifogást nem emel,
* a Megrendelővel ismertetett minden olyan közleményt, ami az ajánlattevő vállalkozó jövőbeni működésére jelentős kihatással lehet,
* a megvalósítás területét szemrevételezte a megvalósításhoz szükséges mértékben, amit saját részére elegendőnek tekint,
* az építkezés helyén a **saját organizációs költségeit tartalmazza az ajánlat**.
* Tudomásul vesszük, hogy a valótlan adatok közlése a versenytárgyalásból való kizárást vonhatja maga után, továbbá, hogy Megrendelő a pályázati anyagok elbírálását, és az ezzel kapcsolatos döntését nem indokolja, valamint, hogy Megrendelő nem köteles egyik Pályázó ajánlatát sem elfogadni, és jogosult esetlegesen a versenytárgyalást indoklás nélkül érvényteleníteni.

Kelt, 2018. 05. ….

......................................................

cégszerű aláírás



**SÁVOS ÉS PÉNZÜGYI ÜTEMTERV TERVEZET**